Document ID: 32012R0823

REGULAMENTUL (UE) NR. 823/2012 AL COMISIEI
din 14 septembrie 2012
de derogare de la Regulamentul de punere în aplicare (UE) nr. 540/2011 în ceea ce privește datele de expirare a aprobării substanțelor active 2,4-DB, acid benzoic, beta-ciflutrin, carfentrazon etil, Coniothyrium minitans tulpina CON/M/91-08 (DSM 9660), ciazofamid, ciflutrin, deltametrin, p-dimetenamidă, etofumesat, etoxisulfuron, fenamidon, flazasulfuron, flufenacet, flurtamon, foramsulfuron, fostiazat, imazamox, iodosulfuron, iprodion, izoxaflutol, linuron, hidrazidă maleică, mecoprop, mecoprop-p, mesosulfuron, mesotrion, oxadiargil, oxasulfuron, pendimetalin, picoxistrobină, propiconazol, propineb, propoxicarbazon, propizamidă, piraclostrobin, siltiofam, trifloxistrobin, warfarină și zoxamidă
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 al doilea paragraf,
întrucât:
(1)
Pentru substanțele active menționate în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (2) pentru care autorizațiile expiră înainte de 14 iunie 2014, solicitanții nu au putut oferi preavizul de trei ani necesar în conformitate cu articolul 15 alineatul (1) din Regulamentul (CE) nr. 1107/2009, în ceea ce privește cererile de reînnoire.
(2)
Prin urmare, este necesar să se prelungească termenul de autorizare a acestor substanțe active, luând în considerare elementele prevăzute la al treilea paragraf de la articolul 17 din Regulamentul (CE) nr. 1107/2009.
(3)
Având în vedere scopul celui de-al doilea paragraf de la articolul 17 din Regulamentul (CE) nr. 1107/2009, în ceea ce privește cazurile în care nicio cerere nu este transmisă cu trei ani înainte de respectiva dată de expirare stabilită la articolul 1 din prezentul regulament, Comisia va stabili data de expirare la aceeași dată ca și înainte de prezentul regulament sau în cel mai scurt timp după această dată.
(4)
Având în vedere scopul celui de-al doilea paragraf de la articolul 17 din Regulamentul (CE) nr. 1107/2009, în ceea ce privește cazurile în care Comisia va adopta un regulament care prevede că autorizarea unei substanțe active menționate la articolul 1 din prezentul regulament nu este reînnoită deoarece nu sunt îndeplinite criteriile de aprobare, Comisia va stabili data de expirare la aceeași dată ca și înainte de prezentul regulament sau la data adoptării regulamentului, dispunând ca aprobarea substanței active să nu fie reînnoită, în cazul în care această dată este ulterioară.
(5)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
ADOPTĂ PREZENTUL REGULAMENT:
Articolul 1
Datele de expirare
Prin derogare de la partea A din anexa la Regulamentul de punere în aplicare (UE) nr. 540/2011, următoarele date de expirare se aplică:
1.
31 iulie 2016, în ceea ce privește substanțele active: etofumesat (rubrica 29), imazamox (rubrica 41), oxasulfuron (rubrica 42), etoxisulfuron (rubrica 43), foramsulfuron (rubrica 44), oxadiargil (rubrica 45), ciazofamid (rubrica 46), linuron (rubrica 51), pendimetalin (rubrica 53), trifloxistrobin (rubrica 59), carfentrazon etil (rubrica 60), mesotrion (rubrica 61), fenamidon (rubrica 62), izoxaflutol (rubrica 63) și warfarină (rubrica 120);
2.
31 octombrie 2016, în ceea ce privește substanțele active: deltametrin (rubrica 40), 2,4-DB (rubrica 47), beta-ciflutrin (rubrica 48), ciflutrin (rubrica 49), iprodion (rubrica 50), hidrazidă maleică (rubrica 52), flurtamon (rubrica 64), flufenacet (rubrica 65), iodosulfuron (rubrica 66), p-dimetenamidă (rubrica 67), picoxistrobină (rubrica 68), fostiazat (rubrica 69), siltiofam (rubrica 70) și Coniothyrium minitans tulpina CON/M/91-08 (DSM 9660) (rubrica 71);
3.
31 ianuarie 2017, în ceea ce privește substanțele active: propineb (rubrica 54), propizamidă (rubrica 55), mecoprop (rubrica 56), mecoprop-p (rubrica 57), propiconazol (rubrica 58), mesosulfuron (rubrica 75), propoxicarbazon (rubrica 76), zoxamidă (rubrica 77), acid benzoic (rubrica 79), flazasulfuron (rubrica 80) și piraclostrobin (rubrica 81).
Articolul 2
Intrare în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 septembrie 2012.

Labels: 3
15
6